Document ID: 31993R1793

KOMISSION ASETUS (ETY) N:o 1793/93,
annettu 30 päivänä kesäkuuta 1993,
maatalouden muuntokurssin käytön määräytymisperusteesta humala-alalla
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisessä maatalouspolitiikassa sovellettavasta laskentayksiköstä ja muuntokursseista 28 päivänä joulukuuta 1992 annetun neuvoston asetuksen (ETY) N:o 3813/92(1), ja erityisesti sen 6 artiklan 2 kohdan,
sekä katsoo, että
humala-alan yhteisestä markkinajärjestelystä 26 päivänä heinäkuuta 1971 annetussa neuvoston asetuksessa (ETY) N:o 1696/71(2), sellaisena kuin se on viimeksi muutettuna asetuksella (ETY) N:o 3124/92(3), käyttöön otettua tukea voidaan myöntää yhteisössä tuotetulle humalalle,
humala-alalla ei ole käytössä markkinointivuotta; sen vuoksi olisi poikettava maatalousalalla käytettävien muuntokurssien vahvistamisesta ja soveltamista koskevista yksityiskohtaisista säännöistä 30 päivänä huhtikuuta 1993 annetun komission asetuksen (ETY) N:o 1068/93(4), 11 artiklan 1 kohdasta,
humalantuottajien tukioikeuden määräytymisperusteesta 6 päivänä lokakuuta 1975 annetussa komission asetuksessa (ETY) N:o 2540/75(5) määritetään maatalouden muuntokurssin määräytymisperuste, jota käytetään tuen maksamiseen päivänä, jona neuvosto antaa asetuksen edellisen vuoden sadon tuottajatuen vahvistamisesta; humalantuottajien tukeen sovellettavana maatalouden muuntokurssin määräytymisperusteen päivämääränä olisi pidettävä sen vuoden 1 päivää heinäkuuta, jona tuen vahvistava neuvoston asetus tulee voimaan; asetus (ETY) N:o 2540/75 on siis aiheellista kumota, ja
tässä asetuksessa säädetyt toimenpiteet ovat humalan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 1696/71 12 artiklassa säädettyyn tukeen sovellettava maatalouden muuntokurssi on tuottajien tuen vahvistavan asetuksen voimaantulovuoden 1 päivänä heinäkuuta voimassa oleva maatalouden muuntokurssi.
2 artikla
Kumotaan asetus (ETY) N:o 2540/75.
3 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä kesäkuuta 1993.

Labels: 17
19
6